OpenLLM-France/wikimedia huggingface dataset:
# Longitud d'enllaç

La longitud d'enllaç o distància d'enllaç és la longitud mitjana entre els nuclis de dos àtoms units mitjançant un enllaç covalent en una molècula.
Si dos àtoms s'aproximen els seus orbitals atòmics se superposen i es forma un enllaç covalent. La força d'aquest enllaç augmenta en incrementar-se la superfície de superposició dels orbitals atòmics, de manera que els àtoms es van aproximant fins que la repulsió dels electrons d'ambdós àtoms produeixen una repulsió electroestàtica que impedeix que s'aproximin més. S'arriba, doncs, a una situació d'equilibri entre les forces d'atracció i les de repulsió. La distància que separa els nuclis en aquest moment és el que hom anomena longitud d'enllaç.
Tanmateix, a qualsevol temperatura les molècules vibren i la separació entre àtoms oscil·la i no hi ha una distància constant entre ells. La longitud d'enllaç és el valor mitjà de les distàncies de mínima separació i màxima separació dels àtoms.
La longitud d'enllaç depèn de la grandària dels àtoms i de la naturalesa dels enllaços:
* La longitud d'enllaç augmenta en incrementar-se la grandària dels àtoms enllaçats. Així la longitud d'enllaç a la molècula $H-Cl$ és de 127 pm, mentre que la longitud a l'enllaç $C-Cl$ és de 177 pm.
* La longitud d'enllaç decreix amb el nombre d'enllaços entre els àtoms. És el cas de l'enllaç simple $C-C$ de 154 pm mentre que l'enllaç doble $C=C$ és de 134 pm.
La longitud d'enllaç és inversament proporcional a l'energia de dissociació $D$ de la molècula, l'energia que cal subministrar per rompre l'enllaç. Així a menor longitud d'enllaç, major energia de dissociació.

## Longitud d'enllaç en compostos orgànics

Longituds d'enllaç en compostos orgànics :
| C-H | longitud (pm) | C-C | longitud (pm) | Enllaços múltiples | longitud (pm) |
| sp$^3$-H | 110 | sp$^3$-sp$^3$ | 154 | Benzè | 140 |
| sp²-H | 109 | sp$^3$-sp² | 150 | Alquè | 134 |
| sp-H | 108 | sp²-sp² | 147 | Alquí | 120 |
| | | sp$^3$-sp | 146 | Al·lè | 130 |
| | | sp²-sp | 143 | | |
| | | sp-sp | 137 | | |

## Referències

* 1 2 3 Brown, Theodore L. Chemistry : the central science. 3rd edition, 2014. ISBN 978-1-4425-5946-2.
* ↑ Pauling, Linus «The Dependence of Bond Energy on Bond Length» (en anglès). The Journal of Physical Chemistry, 58, 8, 01-08-1954, pàg. 662–666. DOI: 10.1021/j150518a015. ISSN: 0022-3654.
* ↑ Fox, MA and JK Whitesell. Organische Chemie. 1994. Spektrum
* ↑ Prof Chao-Jun Li, Ph.D. in lecture, March 2009
# Picabaies setinat

El picabaies setinat (Melanocharis citreola), és una espècie d'ocell passeriforme que pertany a la família dels Melanocarítids (Melanocharitidae). És endèmic de les selves nebuloses montanes de Papua Occidental. És només la segona espècie que es descriu a Nova Guinea en els darrers 80 anys.

## Referències

* ↑ (en castellà) Descubren una nueva especie de ave en los bosques nubosos de Papúa, 15-07-2021 [Consulta: 16 juliol 2021]. «El científics han posat el nom en castellà de Picabayas satinado»
* ↑ Milà, Borja; Friis, Guillermo; Sam, Katerina; Ashari, Hidayat; Thébaud, Christophe (en anglès) A new, undescribed species of Melanocharis berrypecker from western New Guinea and the evolutionary history of the family Melanocharitidae, 11-06-2021. DOI: 10.1111/ibi.12981 [Consulta: 16 juliol 2021].
# Dadra i Nagar Haveli

Dadra i Nagar Haveli (gujarati: દાદરા અને નગર હવેલી, Hindi: दादर और नगर हवेली, Urdu: دادرہ اور ناگر حویلی) és un territori de la Unió Índia, format amb antics territoris de la colònia portuguesa de Goa entre Gujarat i Maharashtra. És al nord de Bombai, entre la costa de la mar d'Aràbia i les muntanyes de Sahyadri.
El 55% dels habitants parlen bhili, el 21,9% gujarati i el 12,3% konkani. És una àrea agrícola, amb l'arròs com a producte principal.
Fou ocupada per Portugal el 1779 i integrada en el districte de Daman i Diu. El 1954 fou entregada a l'Índia, qui en formà un territori.
# Difenilmetanol

El difenilmetanol o benzhidrol, (C₆H₅)₂ CHOH, és un alcohol secundari amb massa molecular relativa de 184,23 g/mol. Té un punt de fusió de 69 °C i un punt d'ebullició de 298 °C. S'ha utilitzat com a perfum i en farmacèutica, on és utilitzat com un component fonamental en els antihistamínics, antihipertensius i agents antial·lèrgics, així com a producte intermedi dels productes farmacèutics (inclosos els antihistamínics), agroquímics i altres compostos orgànics. S'utilitza com un fixador en perfumeria i com un grup de terminació en les polimeritzacions. El difenilmetanol és un irritant per als ulls, la pell i les vies respiratòries.
El difenilmetanol es pot preparar per una reacció de Grignard entre fenilmagnesi bromur i benzaldehid, o mitjançant la reducció de benzofenona, amb borohidrur de sodi o amb zinc pols o amb amalgama de sodi i aigua

## Referències

* ↑ AF Wiselogle i Sonneborn H., III. "Benzohydrol". Org. Synth.; Coll. Vol. 1: 90.
# Belestar (Alta Garona)

Belestar (francès Balesta) és un municipi occitpà de Comenge, a Gascunya, situat en el departament de l'Alta Garona, a la regió d'Occitània.

## Referències

* ↑ Toponímia occitana
# Gripau d'esperons fosc

El gripau d'esperons fosc (Pelobates fuscus) és una espècie d'anur de la família Pelobatidae. Mesura uns 8 cm de longitud, però els seus capgrossos són dels més grans d'Europa, i poden mesurar fins a 18 cm.

## Habitat i distribució

Es troba en gran varietat d'hàbitats, com clarianes de tota mena de boscos, jardins i camps cultivats a l'àrea compresa entre Europa Central i Àsia Occidental. Habita a una altitud que va des del nivell de mar fins als 675 metres.
Existeix una població aïllada a la vall del riu Po (Itàlia) que correspon a la subespècie Pelobates fuscus insubricus.

## Referències

* ↑ Laňka, Václav. Anfibios y reptiles (en castellà). Madrid: Susaeta, 1991, p. 62-63.
* ↑ «IUCN Redlist» (en anglès). [Consulta: 9 gener 2018].
* Kuzmin, S. i cols. (2004). Gripau d'esperons fosc. Llista Vermella de la UICN, Unió Internacional per a la Conservació de la Natura, 2006. Consultat el 10 de maig del 2008 (en anglès).

## Enllaços externs

* Fotografies i distribució geogràfica d'aquesta espècie. (anglès)
* Àmplia informació sobre aquest anur. (anglès)
# Handbol Arrahona

El Handbol Arrahona és un club de handbol català de la ciutat de Sabadell (Vallès Occidental), fundat el 1950.
L'entitat va ser fundada per Francesc Casas amb el nom de Club de Futbol Arrahona i va arribar a tenir seccions de futbol, hoquei patins i ciclisme. El 1953 va crear-se la secció handbol i durant la dècada dels seixanta va competir diverses temporades a la Primera Divisió. Més endavant, però, l'equip va baixar de categoria i va jugar en categories inferiors. Per altra banda, l'equip femení aconseguí l'ascens a la Divisió d'honor estatal el 2002 i actualment competeix a la Primera Divisió. El club disputa els seus partits al Pavelló de Sol i Padrís de Sabadell.
Entre d'altres èxits, destaquen els dos subcampionats de Catalunya d'handbol a onze, 1956 i 1958, i el campionat de la Copa espanyola d'handbol el 1959. Per altra banda, la secció d'hoquei patins va guanyar el campionat d'Espanya d'hoquei patins el 1959. A més, el club fou guardonat com la millor entitat de Sabadell de l'any 1956.

## Palmarès
### Handbol

* 1 Copa espanyola d'handbol masculina: 1959

### Hoquei sobre patins

* 1 Copa espanyola d'hoquei sobre patins masculina: 1959

## Referències

* 1 2 «Handbol Arrahona». Enciclopèdia de l'esport català. Barcelona: Grup Enciclopèdia Catalana.
* 1 2 «CF Arrahona - Festa de l'Esport». Ajuntament de Sabadell. [Consulta: 25 maig 2019].
# Marisa González Casado

María Luisa González Casado és una periodista i directora de comunicació espanyola.
Nascuda cap a 1966-1967, va treballar més de dues dècades com a cap de Premsa d'Alberto Ruiz-Gallardón. La hi ha arribat a considerar com l'artífex de la creació de la imatge pública d'un Ruiz-Gallardón modern i progre.
Després del nomenament de Cifuentes com a delegada del Govern a la Comunitat de Madrid, Cifuentes va "fitxar" a González com a cap de premsa aprofitant l'acomiadament d'aquesta per Ruiz-Gallardón quan va ser nomenat ministre de Justícia. Totes dues, que van passar a ser conegudes a la delegació com «Thelma i Louise», van reconfigurar a aquesta per a dotar-la d'una major visibilitat mediàtica, i van encunyar el leivmotiv «Sin tacón no hay reunión» ("Sense taló no hi ha reunió").
Després de la investidura al 2015 de Cristina Cifuentes com a presidenta de la Comunitat de Madrid, aquesta va nomenar a González com la seva nova cap de Gabinet.
Després de ser imputat Paco Marhuenda a l'abril de 2017 per presumptes coaccions a Cristina Cifuentes en el marc de la investigació de l'Operació Lezo, aquest es va disculpar per ratllar de «zorra» a Marisa González en una de les converses telefòniques punxades pel jutge.

## Referències

* 1 2 3 Sánchez Juárez, Ana «Marisa González, la mujer que hay detrás de Cristina Cifuentes». Vanitatis, 15-03-2015.
* ↑ «¿Quién es la dircom de Cristina Cifuentes que está en boca de todos?». Prnoticias, 21-04-2017.
* ↑ Hidalgo, Carlos «La delegada del Gobierno ficha a la ex jefa de Comunicación de Gallardón». ABC, 02-01-2012.
* ↑ Moreno, Álex; Fuente, Julio de la «Cristina Cifuentes, 'La Gallardona': regeneración en modo PP». CTXT, 02-05-2016.
* ↑ Armesto, Silvia «Cristina Cifuentes y su jefa de gabinete: Thelma y Louise contra el mezquino Granados». Informalia, 19-02-2018.
* ↑ Nogales Bocio, Antonia I. «La noche más larga del asesor», 09-06-2017. Arxivat de l'original el 2018-04-18. [Consulta: 17 abril 2018].
* ↑ Caballero, Fátima. «Marhuenda niega coacciones a Cifuentes: "Solo quería ayudar a un amigo desesperado"», 20-04-2017.
# Llista de peixos d'Andorra

Aquesta llista de peixos d'Andorra -incompleta- inclou les 6 espècies de peixos que es poden trobar a Andorra ordenades per l'ordre alfabètic de llur nom científic.

## A

* Alburnus alburnus
* Aspius aspius

## B

* Barbus barbus
* Blicca bjoerkna

## C

* Carassius carassius

## G

* Gobio gobio

## Referències

* ↑ FishBase (anglès)

## Enllaços externs

* Inland fisheries of Europe - Andorra Arxivat 2012-11-08 a Wayback Machine. (anglès)
# Difracció de Fraunhofer

La difracció de Fraunhofer o també difracció del camp llunyà és un patró de difracció d'una ona electromagnètica la font de la qual (igual que la pantalla) es troben infinitament allunyades de l'obstacle, pel que sobre aquest i sobre la pantalla incidiran ones planes. La difracció de Fraunhofer és, d'aquesta manera, un cas particular de la difracció de Fresnel, i que també resulta més senzill d'analitzar. Aquest tipus de fenomen és observat a distàncies més llunyanes que les del camp proper de la difracció de Fresnel i es dona solament quan el nombre de Fresnel és $F\ll 1$ i es pot realitzar l'aproximació de raigs paral·lels.

## Referències

* ↑ «Chegg.com» (en anglès). Arxivat de l'original el 2019-04-18. [Consulta: 18 abril 2019].
* ↑ Weisstein, Eric W. «Fraunhofer Diffraction -- from Eric Weisstein's World of Physics» (en anglès). [Consulta: 27 abril 2019].
* ↑ «Fraunhofer Diffraction Concepts». [Consulta: 27 abril 2019].

## Vegeu també

* Difracció de Fresnel
* Integral de Fresnel
* Zona de Fresnel
* Nombre de Fresnel
* Augustin-Jean Fresnel
# Districte de Děčín

El districte de Děčín (en txec Okres Děčín) és un districte de la regió d'Ústí nad Labem, a la República Txeca. La capital és Děčín.

## Llista de municipis

Arnoltice - Benešov nad Ploučnicí - Bynovec - Česká Kamenice - Chřibská - Děčín - Dobkovice - Dobrná - Dolní Habartice - Dolní Podluží - Dolní Poustevna - Doubice - Františkov nad Ploučnicí - Heřmanov - Horní Habartice - Horní Podluží - Hřensko - Huntířov - Janov - Janská - Jetřichovice - Jílové - Jiřetín pod Jedlovou - Jiříkov - Kámen - Krásná Lípa - Kunratice - Kytlice - Labská Stráň - Lipová - Lobendava - Ludvíkovice - Malá Veleň - Malšovice - Markvartice - Merboltice - Mikulášovice - Rumburk - Růžová - Rybniště - Srbská Kamenice - Staré Křečany - Starý Šachov - Šluknov - Těchlovice - Valkeřice - Varnsdorf - Velká Bukovina - Velký Šenov - Verneřice - Veselé - Vilémov

## Referències

* ↑ «Okres Děčín» (en txec). Územně identifikační registr ČR [Registre d'identificació territorial]. República Txeca. [Consulta: 29 desembre 2021].
# Beleyn

Els beleyn o bilen són un grup de tribus d'Eritrea, pastors i agricultors, que viuen a la part sud de la província de Keren, on es van establir al segle xvi procedents d'Etiòpia. Ells mateixos s'anomenen bogos. Les dues tribus principals són els Bait Tarke i els Bait Tawke.
El seu nombre es calculava a mitjan segle XX en uns 30.000, i avui dia en prop dels cent mil. El 70% són cristians, i el 20% musulmans, però tots van ser oficialment musulmans durant el domini egipci (1860-1877). Els bilen parlen la llengua blin o bilin, del grup agaw de les llengües cuixítiques. La major part dels cristians entenen el tigrinya i la major part dels musulmans el tigre; els joves parlen també àrab com a segona llengua.
# Gravidesa i paritat

En biologia i medicina, gravidesa i paritat són el nombre de vegades que una dona ha estat embarassada (gravidesa) i ha portat els embarassos a una edat gestacional viable (paritat). Aquests dos termes solen acoblar-se, de vegades amb termes addicionals, per indicar més detalls de la història obstètrica de la dona. Quan s'utilitzen aquests termes:
* Gràvida, indica el nombre de vegades que una dona està o ha estat embarassada, independentment del resultat de l'embaràs. Un embaràs actual, si n'hi ha, s'inclou en aquest recompte. Un embaràs múltiple (per exemple, bessons, trigèmins, etc.) es compta com a 1.
* Paritat, indica el nombre de naixements (inclosos els nascuts vius i els mortinats) on els embarassos van assolir l'edat gestacional viable. Un embaràs múltiple (per exemple, bessons, trigèmins, etc.) portat a una edat gestacional viable encara es compta com a 1.
* Avortaments, indica el nombre d'embarassos que es van perdre abans de l'edat gestacional viable per qualsevol motiu, inclosos els avortaments induïts o els avortaments espontanis però no els morts. El terme avortament de vegades s'abandona quan no s'ha perdut cap embaràs.

## Denominacions de gravidesa

S'utilitza la següent terminologia:
* Nul·ligràvida: no ha estat mai embarassada.
* Primigràvida: està (o ha estat) embarassada per primera vegada.
* Multigràvida: està (o ha estat) embarassada més d'una vegada.

## Denominacions de paritat

S'utilitza la següent terminologia:
* Nul·lípara: no ha parit mai.
* Primípara: ha parit una vegada.
* Multípara: ha parit més d'una vegada.

## Referències

* ↑ Utterback, Susan; Cena, Christianlly. «Gravida & Parity: Definition & Examples». study.com. [Consulta: 13 setembre 2023].
* ↑ Borton, Chloe; Tidy, Colin; Payne, Jacqueline. «Gravidity and Parity Definitions (and their Implications in Risk Assessment)». Patient.info, November 12, 2009. [Consulta: June 26, 2013].
* ↑ Creinin, MD «Can we communicate gravidity and parity better?». Obstetrics and Gynecology, vol. 113, 3, 01-03-2009, pàg. 709–11. DOI: 10.1097/AOG.0b013e3181988f8f. PMID: 19300338.
* 1 2 Cunningham, Gary. William Obstetrics. 22. McGraw-Hill Companies, 2005, p. 121. ISBN 978-0-07-141315-2.
# Haworthia Handbook

Haworthia Handbook (abreujat (Haworthia Handb.) és un llibre d'il·lustracions i descripcions botàniques, editat per National Botanic Gardens of South Africa any 1976. El nom complet del llibre és Haworthia Handbook: A guide to the Species with Identification Keys and Illustrations

## Referències

* ↑ «Haworthia Handbook». Tropicos.org. [Consulta: 14 setembre 2021].
* ↑ «Haworthia Handbook: A guide to the Species with Identification Keys and Illustrations» (en anglès). [Consulta: 14 setembre 2021].
# Menka

Menka és el nom propi del més antic dels anomenats djatis de l'antic Egipte.
Menka apareix amb el seu nom i el títol „Djati“ sobre 21 atuells de pedra, trobades a les galeries subterrànies de la piràmide esglaonada del Rei Djoser durant la tercera dinastia. Aquest governant va utilitzar per als seus aixovars molts gots de l'època dels seus predecessors, pel que és probable que no fou Menka sota Djoser, sinó anteriorment. Per tant, la classificació exacta de Menka segueix sent incerta, no obstant això, la seva gestió està normalment datada durant la segona dinastia.
Menka (Men ka) en jeroglífic :

## Notes i referències

* ↑ Pierre Lacau, Jean-Philippe Lauer: La Pyramide à degrés. Tome V. Inscriptions à l'encre sur les vases (= Fouilles a Saqqarah. Le Caire 1959-1965). Institut Français d'Archéologie Orientale, Cairo 1965, S. 1–3, Tafel 1.

## Bibliografia

* Peter Kaplony: Die Inschriften der ägyptischen Frühzeit. Bd. 1, Harrassowitz, Wiesbaden 1963, S. 488–89.

## Enllaços externs

* Vizier (anglès)
# Pijnackeria hispanica

Pijnackeria hispanica és una espècie d'insecte fàsmid de la família dels diaferomèrids. Fa de 53 a 58 mm de llargada i és de color verd o marró. De dia, són difícils de detectar, ja que tenen activitat durant la nit. S'alimenta de la ginesta d'escombres i es troba a tota l'Europa mediterrània. A les illes Balears és poc freqüent.

## Referències

* ↑ «Pijnackeria hispanica» (en anglès). Global Biodiversity Information Facility. [Consulta: 26 agost 2021].
* 1 2 Canyelles, Xavier. Insectes de les Illes Balears. Palma: Editorial Moll, 2003, p. 65.
* 1 2 «Leptynia hispanica». Animalandia - Educa Madrid. [Consulta: 11 febrer 2023].
# Dagong Global Credit Rating

Dagong Global Credit Rating Co, Ltd és una agència de qualificació de risc xinesa creada el 2009, dedicada a l'elaboració i publicació periòdica de qualificacions de riscos d'accions i obligacions. Té la seu central a Pequín i oficines regionals a Xangai, Anhui, Chongqing i altres importants ciutats xineses.

## Vegeu també

* Agència de qualificació de riscos
* Standard & Poor's
* Moody's
* Fitch Group

## Referències

* ↑ «Dagong Rating - Contact Us - Pàgina oficial». Arxivat de l'original el 2010-04-02. [Consulta: 27 juny 2012].
# Districte de Vyškov

El districte de Vyškov - (txec) Okres Vyškov - és un districte de la regió de Moràvia Meridional, a la República Txeca. La capital és Vyškov.

## Llista de municipis

Bohaté Málkovice - Bohdalice-Pavlovice - Bošovice - Brankovice - Bučovice - Chvalkovice - Dětkovice - Dobročkovice - Dražovice - Drnovice - Drysice - Habrovany - Heršpice - Hlubočany - Hodějice - Holubice - Hostěrádky-Rešov - Hoštice-Heroltice - Hrušky - Hvězdlice - Ivanovice na Hané - Ježkovice - Kobeřice u Brna - Kojátky - Komořany - Kozlany - Kožušice - Krásensko - Křenovice - Křižanovice - Křižanovice u Vyškova - Kučerov - Letonice - Lovčičky - Luleč - Lysovice - Malínky - Medlovice - Milešovice - Milonice - Moravské Málkovice - Mouřínov - Němčany - Nemochovice - Nemojany - Nemotice - Nesovice - Nevojice - Nížkovice - Nové Sady - Olšany - Orlovice - Otnice - Podbřežice - Podivice - Podomí - Prusy-Boškůvky - Pustiměř - Račice-Pístovice - Radslavice - Rašovice - Rostěnice-Zvonovice - Rousínov - Ruprechtov - Rybníček - Šaratice - Slavkov u Brna - Snovídky - Studnice - Švábenice - Topolany - Tučapy - Uhřice - Vážany nad Litavou - Vážany - Velešovice - Vyškov - Zbýšov - Zelená Hora
# Ben Johnson

Ben Johnson és el nom dels següents personatges:
* Ben Jonson (1572-1637), poeta i dramaturg anglès.
* Ben Johnson (actor) (1918 - 1996), actor estatunidenc.
* Ben Johnson (atleta) (n. 1961), atleta canadenc nascut a Jamaica.
* Ben Johnson (futbolista) (n. 2000), futbolista britànic.
# Grimselita

La grimselita és un mineral de la classe dels carbonats. Rep el seu nom de l'àrea de Grimsel, a Suïssa, a on es troba la seva localitat tipus.

## Característiques

La grimselita és un carbonat de fórmula química K₃Na(UO₂)(CO₃)₃·H₂O. Va ser aprovada com a espècie vàlida per l'Associació Mineralògica Internacional l'any 1971. Cristal·litza en el sistema hexagonal.
Segons la classificació de Nickel-Strunz, la grimselita pertany a «02.ED: Uranil carbonats, amb relació UO₂:CO₃ = 1:3» juntament amb els següents minerals: bayleyita, swartzita, albrechtschraufita, liebigita, rabbittita, andersonita, widenmannita, znucalita, čejkaïta i agricolaïta.

## Formació i jaciments

Va ser descoberta al túnel Gerstenegg-Sommerloch, a l'àrea de Grimsel, a la vall d'Hasli del cantó de Berna (Suïssa). També ha estat descrita a les mines Rovnost i Svornost, ambdues a Jáchymov, a la República Txeca. Es tracta dels únics indrets on ha estat trobada aquesta espècie mineral.

## Referències

* ↑ «Grimselite» (en anglès). Mindat. [Consulta: 7 maig 2017].
# Haustori

Un haustori és un òrgan propi d'una planta paràsita que té la funció d'absorbir substàncies nutrients de la planta hoste. En les plantes vasculars generalment es tracta d'una arrel modificada, anomenada arrel xucladora, com és el cas dels frares (Orobanche), o bé pot tenir origen caulinar com en el cas dels cabells de Venus (Cuscuta). En els fongs és un filament micelià especialitzat que perfora les parets cel·lulars dels teixits de la planta que és parasitada.
Haustorium és el nom de la revista oficial de la Societat Internacional de Plantes Paràsites.

## Història

L'haustori es descobreix en els fongs, pel fitopatòleg alemany Anton de Bary.

## Referències

* ↑ «haustori ». Diccionari de la llengua catalana de l'IEC. Institut d'Estudis Catalans.
* ↑ «Haustorium» (en anglès). International Parasitic Plant Society. [Consulta: 11 octubre 2024].
# (300) Geraldina

(300) Geraldina és un asteroide pertanyent al cinturó exterior d'asteroides descobert el 3 d'octubre de 1890 per Auguste Honoré Charlois des de l'observatori de Niça, França.
Es desconeix la raó del nom.

## Vegeu també

* Llista d'asteroides del (201) al (300)

## Referències

* ↑ Afirmat a: Minor Planet Center Database.
* 1 2 3 4 «JPL Small-Body Database». [Consulta: 18 octubre 2023].
* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 39. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* Dictionary of Minor Planet Names (en anglès), 5a edició.

## Enllaços externs

* «(300) Geraldina» (en anglès). [Consulta: 5 maig 2015].
# Perdiu d'esperons pigallada

La perdiu d'esperons pigallada (Galloperdix lunulata) és una espècie d'ocell de la família dels fasiànids (Phasianidae) que habita estepes i turons rocosos del centre de l'Índia i l'oest de Bangladesh. Es mes petit que un pollastre domèstic. El mascle es diferencia amb unes taques blances, mentre que la femella es mes bruna.

## Referències

* ↑ «Faisancillo moteado».
# Difendimi dalla notte

Difendimi dalla notte és una pel·lícula italiana del 1981 dirigida per Claudio Fragasso.

## Argument

Angelo, un jove missioner, decideix tornar a Roma, després de dotze anys d'absència, perquè sent que no pot seguir emprenent el camí eclesiàstic. Un cop arriba a casa, sent un fort impuls eròtic per la seva germana que s'ha convertit en dona. Mentrestant, esdeveniments assassins tenen lloc als carrers de la metròpoli.

## Repartiment

* Antonio Piovanelli: Angelo
* Leonora Fani: Michela, germana d'Angelo
* Saverio Marconi: Carlo, xicot de Michela
* Jean-Pierre Aumont: vell actor Giacomo Guerra
* Franca Stoppi: governant de Giacomo
* Fausto Lombardi: writer cec
* Marco Pazziani: el "Gesù"
* Andrea Aureli: taxista
* Susanna Forgione: noia que balla
* Francesco Piastra:
* Pierangelo Pozzato: Travestit

## Distribució

La pel·lícula no s'ha estrenat mai als cinemes; només va ser en programació a Filmstudio a Roma. Va ser llançat el 2012 en vídeo domèstic. Es va presentar al Festival Internacional de Cinema de Sant Sebastià 1981.

## Referències

* ↑ Entrevista a Jean-Pierre Aumont sobre la pel·lícula
* ↑ Difendimi dalla notte

## Enllaços externs

* Banda sonora a YouTube